Diari Oficial de la Generalitat Valenciana


Sumari del DOGV 9365, del 20-06-2022 (2022/5716)

Extracte de la Resolució de 14 de juny de 2022, del rector de la Universitat Politècnica de València, per la qual es convoca la novena edició del Concurs Emprenedor Universitari 2K22 en la UPV, per a l'any 2022.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9365

Data del DOGV
:   20-06-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/5716


Data del document
:   14-06-2022

Organisme emissor
:   Universitat Politècnica de València

Tipus de document
:   Extracte

Descriptors 

:   * distinció honorífica

Extracte de la Resolució de 14 de juny de 2022, del rector de la Universitat Politècnica de València, per la qual es convoca la novena edició del Concurs Emprenedor Universitari 2K22 en la UPV, per a l'any 2022. [2022/5716]  
BDNS (identif.): 633726.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/633726  
  
Primer. Persones beneficiàries  
Hi podran participar:  
a) Els acabats de titular i titulades de la UPV que hagen finalitzat en els tres últims cursos acadèmics 2018/2019, 2019/2020 o 2020/2021.  
  
La data de finalització d'estudis correspon a la data de lliurament/presentació del TFG, TFM o tesi doctoral, no al pagament del títol.  
b) L'alumnat de la UPV matriculat en el curs acadèmic 2021-2022, de grau, màster universitari, títol propi o doctorat.  
Que complisquen els requisits exigits en les bases de la convocatòria.  
  
Segon. Finalitat  
El present concurs té per objecte premiar iniciatives emprenedores amb idees de negoci innovadores per a fomentar, secundar i impulsar l'esperit emprenedor i la innovació en la UPV i fer emergir noves idees de negoci que ajuden a renovar els mercats i contribuir al desenvolupament socioeconòmic de la Comunitat Valenciana.  
Amb les diferents modalitats que es plantegen en la convocatòria, es pretén captar el talent emprenedor de l'estudiantat i diplomat/ades de la UPV.  
L'objectiu és promocionar i consolidar l'ecosistema emprenedor de la UPV i impulsar l'impacte en el seu entorn, així com dinamitzar i cohesionar aquest ecosistema amb els centres UPV, i col·laborar amb les facultats/escoles i instituts d'Investigació de la UPV, amb la finalitat de potenciar l'esperit emprenedor del col·lectiu universitari a través d'activitats de difusió de la cultura emprenedora i sensibilització dels estudiants en l'emprenedoria i la creació d'empreses.  
La modalitat Dona[Emprén] d'aquesta convocatòria representa la posada en marxa d'una de les activitats recollides en la resolució de concessió de subvenció nominativa subscrita entre la UPV i la Conselleria d'Economia Sostenible, Sectors Productius, Comerç i Treball, per a la realització de les activitats incloses en el programa «Campus de l'emprenedoria innovadora».  
El programa «Campus de l'emprenedoria innovadora» es desenvolupa en conjunt entre les cinc universitats públiques valencianes i està coordinat i finançat per la Conselleria d'Economia Sostenible, Sectors Productius, Comerç i Treball amb l'objectiu d'impulsar l'emprenedoria i la innovació en l'àmbit universitari.  
L'objectiu de la modalitat Dona[Emprén] és premiar les millors iniciatives emprenedores i trajectòries empresarials de triple impacte liderades per dones en la UPV, amb la finalitat de promoure i impulsar l'emprenedoria femenina a la Comunitat Valenciana, atenent el seu caràcter innovador, triple impacte en el seu entorn, viabilitat i creixement.  
  
  
Tercer. Bases reguladores  
Disponibles en http://www.ideas.upv.es/  
  
Quart. Import  
Els presents premis són finançats amb fons propis de la UPV dins del pressupost integrat 358861014 422 40448 de la Unitat d'Emprenedoria IDEES UPV, en el qual existeix crèdit pressupostari suficient per a la cobertura de la present convocatòria. L'import global màxim destinat als presents premis ascendeix a la quantitat de 14.800 euros (12.800 euros en la modalitat Idea[Emprén] i 2.000 euros en la modalitat Dona[Emprén]).  
En el cas de la categoria Dona[Emprén], els premis d'aquesta categoria són finançats per la Conselleria d'Economia Sostenible, Sectors Productius, Comerç i Treball, a través de la línia de subvenció P81106326 denominada, «Campus de l'emprenedor innovador», dels pressupostos de la Generalitat per a 2022, amb càrrec a la partida pressupostària 325321998 422 40946 de l'oficina gestora de la Unitat d'emprenedoria IDEES UPV, per un import màxim de 2.000 euros, aplicables a l'exercici 2022.  
  
València, 14 de juny de 2022.- El rector de la Universitat Politècnica de València: José Esteban Capilla Romá.